Paskaidrojuma raksts

Objekts- Ķekavas mūzikas skolas Fasādes vienkāršotā renovācija

Adrese: Ķekavas pag., Ķekava, Skolas ielā 3

Esošajai ēkai paredzēta fasādes vienkāršotā renovācija.

Esošai ēkai ir veikts energo audits (skatīt projektā), kur slēdzienā ir uzskaitīti darbi, ko vajadzētu veikt.

Šajā projektā ir tikai viena daļa no minētajiem darbiem- fasādes siltināšana.

Šai ēkai ir arī energoefektivitātes pagaidu sertifikāts, kurā aprēķināts, kādu energoefektu dos, ja realizēs projektā minētos darbus.

Ēkas fasādes siltināšana paredzēta atbilstoši būvinženiera risinājumiem (skat. TIS)

Logus paredzēts atstāt esošos.

Ieejas mezgli- trepes un pandusi paliek esošajās vietās. Arī margu stiprinājumi paliek esošajās vietās. Fasādes siltināšanas un apdares rezultātā starp fasādi un margu nedrīkst palikt mazāk kā 50 mm.

Ieeju zonās, zem pārkares fasāde patlaban ir flīzēta 1 fīzes augstumā. Arī pēc fasādes siltināšanas un krāsošanas jāveic tādi paši darbi, lai flīzētā josla būtu 150 mm augstumā ar atbilstoša toņa salizturīgām flīzēm (un protams arī līmi un šuvju aizpildījumu)

Jumts šajos darbos netiek skarts, atskaitot jumta ’’kastes’’ apakšu, kas ir jānoņem, lai fasādi nosiltinātu līdz mūra augšai. Pēc dabu pabeigšanas, jumta kastes apakša ir jāaiztaisa ciet nu jau samazinātajā platumā. (skat. piezīmes zīmējumos)

Pirms fasādes siltināšanas ir arī jānoņem vertikālās teknes, kuras pēc darbu veikšanas ir jāatliek iepriekšējās vietās. Ja gadījuma dēļ, tās darbus veicot tiek bojātas, tad VISAS ir jāmaina pret jaunām, kurām būtu ne mazāks diametrs kā esošajām un jāizvieto tieši tajās pašās vietās, pievienojot esošajai lietus kanalizācijas sistēmai.

Ēku paredzēts siltināt ar 150 mm biezu minerālvates slāni, to atbilstoši stiprinot. Pēc tam tā likt plāno minerālapmetuma slāni ar stiklaškiedras sieta armējumu un krāsot. Fasādes var būt nelīdzenas (tās NAV pārbaudītas ar lāzeru nivelieriem), tādēļ iespējams, ka dažās vietās siltumizolācijai jābūt biezākai , citur nedaudz plānākai. Taču veicot fasādes vates stiprināšanu nav pieļaujamas spraugas starp lamelām, kā arī spraugas starp lamelām un fasādi.

Kā fasādes vati var izmantot Paroc Fas 3, attiecīgajā biezumā. Protams, ka iespējams ir lietot arī citu ražotāju izstrādājumus, ja tiem ir analoģiskas fizikālās īpašības.

Ēkas fasādes toņu gamma ir paredzēta analoģiska esošajiem toņiem (skat katalogos pēc NCS krāsu skalas) Pirms toņu pasūtīšanas pilnā apjomā, uzkrāsot paraugus 1x 1m izmērā un saskaņot ar projekta autoru. Nepieciešamības gadījumā jāpasūta vēl paraugi, līdz toņi tiks piedzīti esošajiem.

Kā fasādes krāsas ieteicamas ir Hansa Silicat – krāsa- pilnīgi matēta vienkomponenta silikāta krāsa apmestu, betona un citu minerālu fasāžu un virsmu krāsošanai. Pirms tam virsma jāgruntē ar Hansa Silicat Primer -vienkomponenta silikāta gruntējuma šķīdums virsmu apstrādei pirms krāsošanas ar fasādes krāsu HANSA SILICAT.

Cokols ir jākrāso tikai redzamajā daļā.

Tur ieteicamā krāsa ir Hansa Sokkel - matēta, sārmizturīga ūdens dispersijas krāsa ēku cokolu krāsošanai. Protams, ka iespējams ir lietot arī citu ražotāju izstrādājumus, ja tiem ir analoģiskas fizikālās īpašības.

Kas attiecas par cokolu , tad tas ir kā redzamā daļa pagraba siltināšanas . Šajā darbu grupā ir tādi darbi kā apmales noņemšana ap ēku, loga gaismas šahtu demontāža, pagraba atrakšana līdz atbilstošajam dziļumam, iepriekš pārliecinoties par kumunikāciju esamību vai neesamību. Rakšanas darbi jāveic ar īpašu uzmanību, lai netraumētu komunikācijas, kā arī jāveic atbilstošie grunts stiprināšanas darbi, lai esošie ieejas mezgli netiktu bojāti. Pēc pagraba atrakšanas, tas ir jānomazgā, tad jānovērš spraugas (ja tādas ir) attiecīgi tās aiztaisot un tad pieejamās vietas ir jāapstrādā ar atbilstošu smērējamo hidroizolāciju. Pēc tam paredzēts pagrabu siltināt ar ekstrudētu puscieto putupolistirolu ar pusspundi 150 mm biezumā to atbilstoši stiprinot. Tad jāaizber un jāsablīvē grunts ap pagrabu līdz gaismas šahtu zemākajam līmenim, (skat. griezumu) jāizbūvē gaismas šahtas un jāpabeidz zemes un blietēšanas darbi.

Pēc šo darbu pabeigšanas jāizveido betona (vai bruģēta) ūdens novadīšanas apmale ap ēku uz šķembu grants pamatnes. Pirms šiem darbiem, pārliecināties, vai pamatne ir atbilstoši noblīvēta, lai pamale neiesēstos.

Minēti ir tikai galvenie darbu apjomi. Daļa darbu ir iespējams aplēst tikai pēc fasāžu precīzas nivelēšanas un pagraba atrakšanas.

Kopēji galveno materiālu apjomi:

Minerālvates laukums - 610 m²

Polistirolam, laukums - 310 m²

Hidroizolācijai- laukums -310 m²

Jumta kastes apmales laukums – 65 m²

Ēkas Apmales laukums – 75 m²

Vertikālās teknes – 72 t.m.

Kastēm pamatnes laukums – 15m²

Kastēm kopējais betona tilpums– 6 m3

1. Celtniekiem ir taļauts atrakt pamatus pie sekojošiem nosacījumiem
2. Nekādā gadījumānerakt dziļāk kā pamatu pēda (tas arī projektā Nav paredzēts)
3. Rakt un izviedot zemes atbalstsienas , lai esošās kāpnes un pandusi paliktu savās vietās
4. Rakt ar vislielāko uzmanību komunikāciju zonā
5. Pamatu hidroizolācija. Neviens no projektētājiem NAV redzējis pamatus no ārpuses, tāpēc , izejot no drošibas un ilgmūžibas viedokļa, jāparedz līmemā ruļļveida hidroizlācija atraktajās zonās, to līme’jot atbilstoši tehnoloģijai
6. Gaismas kastēm jāparedz armējums vidējā sieniņu un gridas zonā - siets ar aci 150 x 150 un diametru 6 mm (ne mazāk). Sieniņas biezums- min 80 mm. Par stiprināšanu pie sienas- armatūras galus izdurt cauri siltumizolācijāi un ielīmēt (ķīmiski) sienā. Zonā, kur armatūra saskareās ar putuplastu – noklāt ar bitumena mastiku vai kādu citu pretkorozijas līdzekli
7. Gaismas šahtām izveidot caurumu – diametrs 100 mm, nosegts ar metāla sietu (lapu, skuju utt. aizturēšanai). Caurules garums – min 500 mm, aptīts ar filtrējošu materiālu un ievietots filtrējošas grants zonā

Projektu skatīt kopumā. Izņemot un atsevišķi apskatot atsevišķas projekta lapas var iegūt nepilnīgu priekšstatu par veicamajiem darbiem.

Projekta risinājumi balstīti uz konkrētiem materiāliem, iekārtām , tehnoloģijām.

Būvniecības laikā tos ir iespējams aizstāt ar analoģiskiem, pirms tam pārliecinoties un saskaņojot attiecīgos tehniskos rādītājus ar projekta autoru un pasūtītāju.

Detalizētus darba zīmējumus nepieciešamības gadījumā izgatavo būvētājs, saskaņojot tos ar projekta autoriem.

Šaubu un neskaidrību gadījumā griezties pie projekta autoriem.

Visas atkāpes no projekta risinājuma, kuras var būtiski ietekmēt projekta risinājuma realizāciju nepieciešams rakstiski saskaņot ar projekta autoru, pasūtītāju un citām projekta sadaļām.

Projekts izstrādāts atbilstoši esošajiem būvnormatīviem, ievērojot ugunsdrošības un sprādziendrošības pasākumus, nodrošinot ēkas noturību un drošību celtniecības un ekspluatācijas laikā.

Projekta risinājumi neskar ārējos tīklus un nav saistīti ar slodžu izmaiņām tajos.

25.06.2012 arhitekts: Aldis Apšenieks

Sert. Nr. 10-0742